ທ່ານແຄຣີ ມຸ້ງໜ້າໄປຍັງ ຕາເວັນອອກກາງ ເພື່ອຫວັງ ທີ່ຈະ ຫຼຸດຜ່ອນ ຄວາມຮຸນແຮງລົງ
ຈຸດສຳຄັນ ຈະເປັນການເຈລະຈາ ລະຫວ່າງ ທ່ານ Netanyahu ແລະ ທ່ານ Abbas ແຕ່ນັກການທູດ ສຫລ ຍັງຈະ ປຶກສາຫາລື ກັບພັນທະມິດ ເລື້ອງ ບັນຫາຄວາມໝັ້ນຄົງ.
ລັດຖະມົນຕີຕ່າງປະເທດ ສະຫະລັດ ທ່ານ John Kerry ກຳລັງ ເດີນທາງໄປຍັງຢູໂຣບ ແລະ ພາກຕາເວັນອອກກາງ ໃນຄວາມ ພະຍາຍາມ ເພື່ອຊ່ວຍຫລຸດຜ່ອນ ຄວາມຮຸນແຮງລະຫວ່າງ ຊາວ ອິສຣາແອລ ແລະ ຊາວປາແລັສໄຕນ໌ ທີ່ເພີ້ມທະວີຂຶ້ນ ຊຶ່ງໄດ້ເຮັດ ໃຫ້ ຫຼາຍກວ່າ 50 ຄົນເສຍຊີວິດແລ້ວນັ້ນ ກະຊວງການຕ່າງປະເທດ ກ່າວວ່າ ທ່ານ Kerry ຈະເລີ້ມຕົ້ນ ການເດີນທາງໃນວັນພຸດມື້ນີ້ ແລະ ຍັງຈະປຶກສາຫາລືກັບບັນດາ ພາຄີ ແລະ ພັນທະມິດ ຂອງສະຫະລັດກ່ຽວກັບ ບັນຫາຄວາມ ໝັ້ນຄົງ ໄພຂົ່ມຂູ່ຕ່າງໆ ຈາກພວກຫົວຮຸນແຮງລັດອິສລາມ ແລະ ຄວາມວຸ້ນວາຍທີ່ຍັງດຳເນີນຕໍ່ ມາໃນຊີເຣຍ ແລະ ຢູເຄຣນ ທ່ານ Kerry ຄາດວ່າ ຈະພົບປະກັບ ບັນດາຄູ່ຕຳແໜ່ງຂອງທ່ານ ຈາກ ຊາອຸດີ ອາຣາເບຍ ເທີກີ ຣັດເຊຍ ແລະ ຈໍແດນ ຈຸດສຳຄັນ ຂອງການເດີນທາງໃນຄັ້ງນີ້ ຈະເປັນການເຈລະຈາ ກັບ ນາຍົກລັດຖະມົນຕີອິສຣາແອລ ທ່ານ Benjamin Netanyahu ແລະ ຜູ້ນຳ ປາແລັສໄຕນ໌ ທ່ານ Mahmoud Abbas ໃນສອງສາມອາທິດ ຜ່ານມານີ້ ຄວາມເຄັ່ງຕຶງ ໄດ້ເພີ້ມຂຶ້ນ ລະຫວ່າງ ຊາວອິສຣາແອລ ແລະ ຊາວປາແລັສໄຕນ໌ ສ່ວນນຶ່ງ ກໍເປັນຜົນຈາກອັນທີ່ຊາວປາແລັສໄຕນ໌ ມອງເຫັນວ່າ ເປັນການ ລ່ວງລ້ຳ ຕໍ່ວັດສັກສິດ al-Aqsa ຂອງອິສລາມ ໂດຍຊາວຢິວ ໃນນະຄອນ Jerusalem ສະຖານທີ່ດັ່ງກ່າວ ຍັງເປັນທີ່ຮູ້ຈັກກັນ ໃນນາມວັດ Temple Mount ຄວາມຮຸນແຮງທີ່ເກີດຂຶ້ນ ລວມມີ ການໂຈມຕີດ້ວຍມີດ ຫຼາຍໆຄັ້ງຕິດຕໍ່ກັນ ໂດຍຊາວ ປາແລັສໄຕນ໌ ແລະ ການຖືກຍິງຕາຍ ໂດຍກອງກຳລັງຮັກສາຄວາມປອດໄພ ອິສຣາແອລ ທ່ານ Kerry ກ່າວໃນລະຫວ່າງ ກອງປະຊຸມຂອງກະຊວງການຕ່າງປະເທດ ເມື່ອວັນ ອັງຄານວານນີ້ ວ່າ ທ່ານກ່າວອີກວ່າ ການເຈລະຈາ ກັບຜູ້ນຳອິສຣາແອລ ແລະ ປາແລັສໄຕນ໌ ນັ້ນ ຈະສະໜອງ ໂອກາດທີ່ຈະ